2.10.2006		Diaarinumero 
						LSY-2006-H-44

Oikeusministeriö
PL 25
00023 VALTIONEUVOSTO

Viite 	Oikeusministeriön kirje
	30.6.2006

Asia	Lausuntopyyntö vesilakityöryhmän mietinnöstä

Länsi-Suomen ympäristölupavirasto esittää lausuntonaan asiakohdassa mainitusta mietinnöstä seuraavaa:

Vesilaki

	3 luku 2 §

	Pykälän uusi otsikko on huono. Alkuperäinen otsikko on selkeämpi ottaen huomioon, että myös luvun otsikko on "Luvanvaraiset vesitaloushankkeet".

	3 luku 5 §

	Pykälässä esitetty menettely on toimiva ja looginen.

	3 luku 11 §

	Pykälä on liian pitkä, yksityiskohtainen ja epäselvä. Osa pykälään sisällytetyistä asioista tulisi siirtää asetukseen tai jakaa kahteen tai useampaan pykälään.

	13 luku

	Korvausluvun puutteita ja epäjohdonmukaisuuksia ei ole korjattu. Esimerkiksi koron määräytyminen riippuu sattumanvaraisista seikoista, kuten siitä, käsitelläänkö korvausasia lupapäätöksen yhteydessä vai erillisenä asiana (14 §). Korvausluku pitäisi kirjoittaa kokonaan uudelleen.

	19 luku 3 §

	Säännöksistä jää epäselväksi, milloin aikaisemmin voimassa olleita säännöksiä sovelletaan luvan tarkistamiseen. 3 momentissa säädetään varsin kattavasti uuden lain soveltamisesta.

	Vesiasetus

	Luonnos vesiasetukseksi vaikuttaa varsin keskeneräiseltä, joten ympäristölupavirasto ei katso tarpeelliseksi tässä vaiheessa antaa asetuksesta yksityiskohtaista lausuntoa. Ympäristölupavirasto on vesilakityöryhmän kanssa samaa mieltä siitä, että vesiasetus sisältää poikkeuksellisen paljon yksityiskohtaisia teknisiä säännöksiä, jotka koskevat sellaisia hankkeita, joiden osuus lupaviranomaisessa vireille tulevista asioista on suhteellisen pieni. Pienten vesirakennushankkeiden lupahakemusten laatijoita asetus ei välttämättä palvele.

		Ympäristöneuvos	Leena Simpanen